চট্টগ্রাম, ১২ জুলাই (শীর্ষ নিউজ ডটকম): চট্টগ্রাম মহানগরীর চাঁদগাও থানা এলাকার একটি মসজিদের ভেতর থেকে পুলিশ আজ মঙ্গলবার দুপুরে চারটি ককটেল উদ্ধার করেছে। কে বা কারা মসজিদের ভেতর এসব ককটেল রেখেছে পুলিশ জানতে পারেনি। বেলা পৌনে ১২টার দিকে থানার খাজা গরীবে নেওয়াজ মসজিদের ভেতর থেকে পলিথিনের প্যাকেটে মোড়ানো অবস্থায় এগুলো উদ্ধার করা হয় বলে জানান সিএমপি পাঁচলাইশ অঞ্চলের সহকারী কমিশনার আবদুল মান্নান।  তিনি শীর্ষ নিউজ ডটকমকে বলেন, স্থানীয় কয়েকজন মুসলি্ল মসজিদের ভেতর ককটেল দেখতে পেয়ে  থানায় খবর দেন। পরে পুলিশ ঘটনাস্থলে গিয়ে এগুলো উদ্ধার করেছে। চাঁদগাও থানার ওসি জানান, ককটেলগুলো মসজিদের ভেতরে জুতা রাখার বাক্সের পাশে পরিত্যক্ত অবস্থায় ছিল। ধারণা করা হচ্ছে সোমবার হরতালের সময় হরতাল আহবানকারীরা এসব ককটেল মসজিদে ফেলে যায়। এ ব্যাপারে মসজিদের আশেপাশের লোকজনকে জিজ্ঞাসাবাদ করা হচ্ছে বলে তিনি জানান।  (শীর্ষ নিউজ ডটকম/এসআই/সস/১৪.৪৫ঘ.)